James’ far besluttede, at en militær karriere var det rigtige for sønnen, men mente ikke at de lokale uddannelsesinstitutioner var gode nok. Da han var 9 år gammel, blev James sendt af sted for at bo ved sin tante og onkel i Augusta i [[Georgia]]. Hans onkel, Augustus Baldwin Longstreet, var avisredaktør, underviser og metodistpræst. James tilbragte 8 år på sin onkels plantage, Westover, mens han gik på Richmond County Academy. Hans far døde under en [[kolera]]epidemi under et besøg i Augusta i 1833. Selv om James’ mor og resten af familien herefter flyttede til Somerville i [[Alabama]], blev James hos sin onkel Augustus.<ref>Wert, pp. 22-26; Dickson, p. 1213.</ref>
Tidligere_riger,_stater,_protektorater,_kolonier_og_lande